钦定古今图书集成/明伦汇编/交谊典/第090卷 > 册府元龟 > 《论荐》
## 钦定古今图书集成/明伦汇编/交谊典/第090卷 > 册府元龟 > 《论荐》

春秋《传》曰：“心志既通名誉不闻友之菲也。”曹植有言
自衒自媒士女之丑行然则藏器俟时君子无自进
之理推贤让禄交友有相规之义。若夫处贫贱晦光
尘专毓德以待用俟知己之延誉盖有称善而举类
让能而引重布于朝听遂跻仕籍乃至得时行道建
功扬名未有不繇拔茅之义因针而达自古迄今可
悉数矣。